เริ่มมาจากไม่รู้จะกินอะไรดี พอดีอยู่แถวๆ อนุสาวรีย์เลยเลือกที่นี่เพราะใกล้ ลงตัวที่ร้านนี้เพราะร้านใหญ่มีหบายโต๊ะ คือมั่นใจได้ว่าโต๊ะเพียงพอแน่นอน
สไตล์ร้านก็น่ารักๆ นะ ตกแต่งร้านแบบบรรยากาศเป็นกันเอง เรียบง่ายดี 
เมนูอาหารน่ากินหลายอย่างเลย คือเปิดมาแล้วเลือกไม่ถูก มาลงตัวที่อาหารเซ็ตเพราะ ได้กินหลายอย่างดี เราเลือก
ข้าวแกงเหลืองแซลมอนไข่มะตูมหมูหวาน: จานนี้ราคา 180++ บาท สิ่งที่ยกมาเสิร์ฟก็ตามนั้นเลย ข้าวหนึ่งจาน แกงเหลืองแซลมอนหนึ่งถ้วย สลัดผักหนึ่งถ้วย ไข่ต้มยางมะตูม และหมูหวานถ้วยจิ๋ว เราโฟกัสไผที่แกงเหลืองแล้วกันนะ เพราะมันคือพระเอกของอาหารที่สั่งวันนี้ แกงเหลืองคือแบบว่า โอ้โห เข้มข้นมากๆ เผ็ดสะใจด้วยนะ ให้แซลมอนมาเยอะดีด้วย แต่แซลมอนแอบมีกลิ่นแปลกๆ นิดนึง นอกนั้นคืออร่อยดีเลยแหละ ชอบมากเลย
ส่วนน้ำ สั่งชามะนาวไป ก็ปกติดี รสชาติกลางๆ ไม่แย่ แต่ไม่ได้ดีเลิศ 
โดยรวมแล้วชอบนะ เดี๋ยววันหลังชวนเพื่อนไปอีก 